text: Stoppede pirater Krigsskibet Absalon, der har base i Frederikshavn, forhindrede mandag et muligt piratoverfald på to handelsskibe. Pirater havde våben Ifølge Søværnets Operative Kommando blev de tre formodede piratfartøjer opdaget ud for Østafrika af et overvågningsfly. Fartøjerne havde våben og stiger om bord, og kurs imod de to handelsskibe. Affyrede varselsskud Absalon valgte at sætte kurs direkte imod piraterne. Samtidig sendte det danske krigsskib en bevæbnet helikopter og en mindre gummibåd af sted. Piraterne greb deres våben, og det fik Absalon til at affyre varselsskud fra gummibåden og helikopteren. Piraterne sejlede omgående væk fra området. Det skriver P4 Nordjylland
summary: Det danske krigsskib Absalon affyrede i går eftermiddags varselsskud imod tre formodede piratfartøjer ud for Østafrika.